b'\n_START_ARTICLE_\nSamovozni protiletalski top\n_START_PARAGRAPH_\nSamovozna protiletalska artilerija je na voja\xc5\xa1ko vozilo (obi\xc4\x8dajno oklepnik ali tovornjak) name\xc5\xa1\xc4\x8den sistem enega ali ve\xc4\x8d protiletalskih topov ter pripadajo\xc4\x8da merilna oprema. Poznane so tudi kombinacije protiletalskih topov in raket na enem vozilu._NEWLINE_Tak\xc5\xa1na bojna vozila so nastala zaradi potreb visokomobilnega bojevanja bliskovite vojne. Pomembno je, da je vozilo sposobno slediti tankom in oklepnikom ter jim zagotoviti za\xc5\xa1\xc4\x8dito pred zra\xc4\x8dnimi napadi sovra\xc5\xbenikovih letal in helikopterjev. Poleg za\xc5\xa1\xc4\x8dite lastnih sil v premiku so sposobne tudi zagotavljanja to\xc4\x8dkovne za\xc5\xa1\xc4\x8dite objektov posebnega pomena pred zra\xc4\x8dnimi napadi z nizkih in srednjih razdalj. Koristna pa so tudi pri urbanem bojevanju, saj zaradi velike elevacije cevi in hitrega streljanja nudijo u\xc4\x8dinkovito za\xc5\xa1\xc4\x8dito pred sovra\xc5\xbenikovo pehoto v vi\xc5\xa1jih nadstropjih, kjer tanki niso u\xc4\x8dinkoviti zaradi majhne elevacije topov.'